Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: jogok országgyűlési biztosáról szóló 1993. évi LIX. törvény szellemének megfelelően az országgyűlési biztosok éves beszámoltatására korlátozza”.
Paragraph Index: 879

jogok országgyűlési biztosáról szóló 1993. évi LIX. törvény szellemének megfelelően az országgyűlési biztosok éves beszámoltatására korlátozza”. Egy másik beadvány szerint az Ybl Miklós Műszaki Főiskola Egyesülete abban a kérdésben kérte az adatvédelmi biztos állásfoglalását, hogy kiadhatja-e a tagok személyes adatait tartalmazó címlistát valamelyik egyesületi tag részére. Válaszában az adatvédelmi biztos kifejtette, hogy az adatvédelmi törvény alapján csak az adattovábbításban érintett tagok hozzájárulása esetén van lehetősége az egyesületnek a kért adatok kiadására. Mivel ezek az adatok nem minősülnek különleges személyes adatnak, ezért az érintettek hozzájárulása érvényességének nem feltétele az írásbeliség. Az egyesület a tagok ilyen hozzájáruló nyilatkozatát körlevél útján is beszerezheti, illetve jogszerű megoldásnak számít az is, ha az egyesület alapszabálya rendelkezik a tagok részére történő adattovábbításról. (246/A/1998) Pártok A pártokkal mint adatkezelőkkel kapcsolatos egyik esetben a beadványozó szerint a Magyar Igazság és Élet Pártja a párt országgyűlési képviselőjelöltjeivel olyan szerződést kötött, amelyben a jelölteknek különleges adataikról, nevezetesen arról kellett nyilatkozniuk, hogy nem szenvednek alkohol és/vagy kábítószer-függőségben, valamint nem homoszexuálisak. Mivel a MIÉP elnöke a kérdéses szerződésről többszöri megkeresés ellenére sem nyilatkozott, ezért az adatvédelmi biztos az üggyel kapcsolatos álláspontját csak elvi alapon alakíthatta ki. Eszerint a szerződési szabadság elvéből fakadóan a párt a képviselőjelöltjével bármilyen, jogszabályi tilalomba nem ütköző tartalmú szerződést köthet. Ha a szerződést megkötése során írásba foglalták, a jelölt tehet olyan jognyilatkozatot, amely alapján a párt különleges adatai kezelésére jogosulttá válik. A különleges adatokkal kapcsolatos szerződési feltételek a szerződés tartalmától függően járhatnak a jelölt személyhez fűződő jogai sérelmével, ennek megállapítása azonban a konkrét szerződés ismerete nélkül nem lehetséges. (234/K/1998) Egy másik esetben a beadványozó szerint az Együtt Magyarországért Unió anyagi nehézségei miatt ingatlanközvetítő kft. felállítását tervezi, és a kft. pontenciális ügyfélköre kialakításához a panaszos állítása szerint az unió képviselőjelöltjeit ajánlószelvénnyel támogatók személyes adatait is felhasználja. Az ügyben a vizsgálat folyamatban van. (678/A/1998) Kamarák A Győr-Moson-Sopron Megyei Agrárkamara titkára abban a kérdésben kért vizsgálatot, hogy köteles-e a kamarai alkalmazottak munkabérét, költségtérítését és egyéb juttatásait névre szóló bontásban a kamara elnöksége részére átadni. A válaszlevél szerint a Munka Törvénykönyve az adatvédelmi törvénnyel egyezően a munkavállalókra vonatkozó adatok harmadik személy részére történő továbbítását az érintettek hozzájárulásának beszerzését követően teszi csak lehetővé. Ilyen tartalmú hozzájárulás hiányában a kamara titkára mint munkáltató jogszerűen jár el akkor, ha a kamara elnöksége által kért adatszolgáltatást megtagadja. (298/A/1998) Az adatvédelmi biztosnak küldött levelében egy panaszos azt kifogásolta, hogy a Pécsi Körzeti Földhivatal több olyan adásvételi szerződés másolatot küldött meg a Baranya Megyei Ügyvédi Kamarának, amelyben ő félként szerepel. A vizsgálat megállapította, hogy az ügyvédi kamara egy ügyvéd ellen indítandó fegyelmi eljárásban tárgyi bizonyítékként kívánta a szerződéseket felhasználni. Az ügyben kialakított álláspont szerint a földhivatal nem sértette meg a panaszos személyes adatai védelméhez fűződő jogait, amikor a kért szerződéseket az ügyvédi kamara részére továbbította, mert az ügyvédi kamarát a fegyelmi eljárás lefolytatása során a panaszossal kapcsolatos adatokra vonatkozóan minden más személlyel szemben titoktartási kötelezettség terheli. Másfelől pedig az ügyvédi kamara adatkezelésének célja is meg- 1999/79/II. szám felelőnek tekinthető, hiszen a szerződések a fegyelmi vétség megállapításához nélkülözhetetlenek. (173/A/1998) Egyházak Az RTL Klub Televízió 1998. augusztus 31-i esti híradójában közölt tudósítás szerint a Magyarországi Szcientológia Egyház (a továbbiakban: MSE) Miskolci Dianetikai Központja több, az egyházhoz nem tartozó személy adatait kezeli, annak ellenére, hogy az érintettek közül néhányan kifejezetten kérték adataik törlését. A tudósítás alapjául egy, a miskolci misszió tulajdonában lévő, személyes és különleges adatokat tartalmazó számítógépes mágneslemez szolgált, amelyet ismeretlen személy juttatott el az RTL Klub Televízió miskolci kirendeltségéhez. Mivel az előző évben több olyan beadvány (199/A/1997, 252/A/1997) érkezett az adatvédelmi biztoshoz, amelyben a beadványozók az MSE adatkezelési gyakorlatát kifogásolták, ezért a fenti ügyben hivatalból indított vizsgálatot. A helyszínen tartott ellenőrzéssel egy időben az eset kapcsán a Miskolci Városi Rendőrkapitányság is állásfoglalást kért, tekintettel arra, hogy a miskolci misszió vezetőjének feljelentésére jogosulatlan adatkezelés vétségének alapos gyanúja miatt ismeretlen tettessel szemben nyomozást rendeltek el. A lefolytatott vizsgálat megállapításairól a Krízis-intervenció alfejezetben számolunk be részletesen. (618/A/1998) TOVÁBBI JELLEMZ Ő ÜGYCSOPORTOK Származásra, etnikai hovatartozásra vonatkozó ügyek Az előző évhez képest 1998-ban kevesebb beadvány érkezett a származásra, etnikai hovatartozásra vonatkozó jogok megsértése miatt, de jelentőségük és precedens jellegük továbbra is indokolja önálló fejezetben történő ismertetésüket. A faji eredetre, a nemzeti, nemzetiségi és etnikai hovatartozásra vonatkozó személyes adatok az Avtv. szerint különleges adatnak minősülnek. A különleges adatok a személyiség mások (és a hatalom) elől védendő rétegeit tárhatják fel, ezért szükséges megkülönböztetett védelmük biztosítása. 1998 áprilisában a Nemzeti és Etnikai Kisebbségi Hivatal (NEKH) arról tájékoztatta a nemzeti és etnikai kisebbségi jogok országgyűlési biztosát és az adatvédelmi biztost, hogy a Józsefvárosi Roma Önkormányzat cigány származásról szóló „Igazolás”-okat ad ki. Az elnökaszszony az országgyűlési biztosok állásfoglalását kérte arra vonatkozóan, hogy az „Igazolás” kiadása jogszerű-e. Az ombudsmanok válaszát követően a NEKH időközben megválasztott új vezetése és az érintett kisebbségi önkormányzat kérésére a biztosok közös állásfoglalást adtak ki az ügyről. A közös munka a vonatkozó jogszabályi rendelkezések bemutatásán túl foglalkozik a kisebbséghez tartozás igazolásának elvi lehetőségeivel, a közigazgatási vagy társadalmi szervezetek által kiállított dokumentumok kezelése során jelentkező adatkezelési kérdésekkel. Az ombudsmanok álláspontja szerint bármiféle hatósági „Származásigazolás” kiadása ellentétes az Avtv. és a nemzeti és etnikai

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes